
Varúðarreglur við taugaveikina, 


skrifaðar að tilhlutun amtmanns Mavsteins.. 


Veiki þessi, sem á heima hjer á landi, og er því ekki aðflutt 
frá útlöndum, stingur sjer ýmist niður hjer eg hvar, eður hún 
gengur yfir bæ frá bæ, og frá einu hjeraði til annars, sem 
regluleg landfarsótt, stundum einsaman, en stundum verður 
hún samferða öðrum. sóttum, eins og t. a. m. mislingasóttinni, 
sem gekk yfir 1846, unz hún hefur lokið umferð. sinni, og 
hvílir sig fleiri eður færri ára tíma. 

Opt byrjar veikin, þegar hún gengur sem landfarsótt, með 
tilfellum líkum eins og í kvefsótt, flugkveisusótt eður gallsótt; 
líka geta sumir sjúkdómar af ýmsum orsökum snúizt upp í 
hana, en stundum byrjar hún strax með sínum eiginlegu sjúk- 
dóms tilfellum. Hún hefir fengið ýmisleg nöfn eptir þeim 
pörtum líkamans, þar sem hún sýnist að hafa sitt höfuðaðsetur, 
eptir eðli sínu í hvert skipti, og eptir þeim tilfellum, er henni 
fylgja; þó eru þessi nöfn hennar algengust: (Taugaveikin Typhus 
cerebralis, og spinalis) þegar hún hefir mest áhrif á heilann, 
mænuna og taugarnar, sem þaðan liggja; slímsótt (Typhus 
mucosus), þegar höfuðaðsetur hennar er í slímhimnu næring= 
arveganna; rotnunarsótt, Typhus putrida, þegar rotnun kem= 
ur í blóð og vessa líkamans, sem þynnast og missa sitt nátt- 
úrlega eðli og samblöndun. 

Landfarsótt sú, sem þetta ár hefir gengið í Húnavatns- 
og Skagafjarðarsýslum, er rjettnefnd taugaveiki (Typhus cere-. 

' bralis), en byrjar þó. opt með:kvefsótt eður flugkveisusótt, sem 
eptir styttri eður lengri tíma gengur yfir í taugaveiki, sem hefir 
þessi einkenni: Megnan höfuðverk aptan í höfðinu, sem ligg= 
ur með strengverkjum ofan í hálsinn að aptan, niður bakið 
og ofan í lær og fætur; stundum liggur verkurinn í öllu höfð- 
inu eður framan í því, og liggja þá strengverkirnir aptur með 
vöngunum og ofan í herðar, líka koma stingverkir, eður seið= 
ingsverkir hjer og hvar um líkamann. þessum tilfellum er 
samferða máttleysi, órólegheit, sanzadeyfð, svefnleysi, harður 
og: tíður æðasláttur, tregar hægðir og lítið þvaglát. Vanalega 
breytist höfuðverkurinn snemma í höfuðþyngsli, fylgir þá með 
þeim tilfinningarleysi í líkamanum, suða fyrir eyrum, svimi 

og höfuðórar, augun verða hvöss og andlitið rauðleitt, eink- 
um í kviðunum; þá er líka tungan með hvítum eður gulum 
berki, þurr, og einssvarirnar, sem opt verða svartar. 

þegar sjúklingurinn af áðurtöldum einkennum, og svo af 
því, að hann hefar umgengizt taugaveika, er orðinn viss um, 
að veikin er búin að grípa hann, skal bann forðast sterka á- 
reynslu, bæði á sálu og líkama, fatakulda, vætu, eður það 
að verða innkulsa, einnig sterkar geðshræringar. Að þreyta 
sem lengst fataferð er ekki ráðlegt, einkum ef ekki hefir ver- 
ið fylgt áðurgreindum varúðarreglum, því optast verður veik- 
in á eptir þungbærari, eins og líka hitt lukkast sjaldan að 
reka hana á dyr, þar sem hún er búin að smeygja inn höfð- 
inu, jafnvel þótt ekki megi undanfella að reyna það eptir því, 
sem síðar mun sagt verða. 

Þegar hinn veiki er alveg lagstur, skal að svo miklu 
leyti, sem verður, skilja hann frá þeim heilbrigðu, þó svo, 
að einveruhús hans sje hreinlegt, loptgott, mátulega hlýtt, og 
að þar sje enginn súgur; líka skulu hinir heilbrigðu rýma 
frá þeim veika, sem víða er hægt, um sumartímann; verði 
hvorugu þessu viðkomið, skal: þó aðskilja hann frá öðrum, 
sem mest verður, t. a. m. láta hann liggja í öðrum enda bað- 
stofunnar, eður í húsi undir lopti, þar sem svo á stendur, 
og skal þar vera sem minnst umgengni af öðrum en þeim, 
sem hriða um sjúklinginn. 

Þegar taugaveikin er komin á einhvern bæ, skal brúka 
allt mögulegt hreinlæti, og í því skyni opna glugga ituglega, 
eður, sem eins er gott, taka úr rúðu, bezt á báðum hliðum í bað- 
stofunni, þar sem gluggum hagar þannig, og láta það gat 
standa opið nótt og dag, þegar gott er veður, en leggja fyr= 
ir það trjerúðu, þegar þaé ollir ofmiklum kulda; þannig verð- 
ur að hafa eina rútu lausa fyrir hver tvö stafgólf í baðstof- 
unni, og sömuleiðis skulu vera trjestrompar í mænir ekki 
færri en svo, að einn sje fyrir tvö stafgólf. Allt óþrifalegt 
skran og fatnað skal færa þaðan, hreinsa vel ryk og hjegóma, 
ög þvo innan alla baðstofuna, að svo miklu leyti sem verður, 
tvisvar í viku. þar sem ekki eru fjalir í gólfi, sem þvegnar 
verða, skal pæla burtu hina gömlu gólfskán, og sá yfir þurri 
ösku, sem bezt er af hrísi, skógar- eður trjávið, og skal 
daglega skipta um hana. Allan rúmfatnað og íverufatnað skal 
iðuglega þvo og viðra, dusta og skipta sem optast um nærföt; 
gðmuleiðis skal taka burtu hrís, hey og trjespæni, sem hafð- 
ir eru á botninum í rúminu og láta nýtt koma í staðinn. Eins 
og þess má ekki án vera að brúka áðurnefnt hreinlæti við 
fatnað. og Íveruhús, svo er það ekki síður nauðsynlegt að þvo 
sig iðuglega og jafnvel baða, þegar árstíminn leyfir það; einn- 

ig gæta hófs í mat og drykk og forðast skemmda og óholla 
fæðu. N 
þjónustu og pössun hins veika þarf, ef mögulegt er, að 
vera enn hreinlegri og nákvæmari, svo ólyfjanin ekki breið- 
ist út til þeirra, sem heilbrigðir eru... Þegar sjúklingurinn ligg- 
ur í húsi undir lopti, þar sem enginn sefur, er nauðsynlegt 
að leiða dampann þaðan gegnum trjepípu, sem gengur Í trje- 
stromp á mænir baðstofunnar, en ef hann liggur á lopti uppi, 
þá skal hafa trjestromp í því stafgólfi. Bæta má loptið með 
því að stökkva ediki eður hreinni sýru á gólf og þil, eðnr 
láta það sjóða á heitu járni eður steini, líka með því að brenna 
reykelsi, næfrum, einirvið eður einirberjum; næturgagn hins 
veika. skal strax taka burtu, þegar hann hefir brúkað það, 
hvort heldur til baks eður kviðar, þvo það innan, og ætíð 
láta vera nokkuð af hreinu vatni í því; hráka og hrákadall 
hans skal iðuglega hreinsa og þvo. Hann skalskipta um nær- 
föt, ef því verður viðkomið, annanhvefn dag, einkum ef hann 
svitnar; líka skal sem optast þvo rekkjuvoðir og koddaver, 
viðra og dusta önnur rúmföt. Betra er það hinum sjúka, að 
hann liggi á heydínu. og heykodda en á fiðri, sem opt er gam- 
allt, samanhlaupið og. fullt með óholla dampa. Heyið hefir 
þá kosti við sig, að skipta má um. það, og skal gjöra það í 
hið minnsta tvisvar í viku; líka er hægra að skipta um ver 
og geta viðrað það sem optast; sjúklingurinn fær síður legu- 
sár, sem opt koma fyrir.í þessari veiki. það er sjúklingnum 
einnig skaðlegt að liggja á mjúkum koddum og æðardúns- 
svæflum, sem halda. hita að höfðinu og auka með því höfuð= 
þyngsli. Búa skal um rúm hins veika kvöld og morgun, en 
á meðan hann er þyngst haldinn skal hreifa hann hægt og 
laglega, og stundum verður að eins, að hreifa við sæng og 
koddum, án þess, að taka hann úr rúminu ; þá þarf líka ið- 
uglega að snúa honum, ef hann er svo máttvana, að hann 
ekki geti gjört það sjálfur, eður ef hann. lizgur með óráði, og 
um leið gæta að því, hvort þvagið eður saurindin ekki ganga 
frá honum. ósjálfrátt í rúmið, og sömuleitis, hvort ekki komi 
roði á lærhnúturnar eður neðan til á bakið. 
því ríður mikið, að hinn sjúki ekki komist í getshrær- 
ingu, og því verður að forðast allt, sem honum er óþægilegt, 
einnig hark eður háreysti í kringum hann, og hvað annað, 
er ollir honum ónæti; skaðleg er honum“ áreynsla, sem hon- 
um er um megn, hvort heldur á sál eður líkama; en þægi- 
leg viðræða er honum holl, sem þó ekki. má vera þreytandi, 
og skemmtilegir fyrirlestrar svo lengi hann getur haft þeirra 
not. Enginn sá, sem sjúklingnum er ógeðlelldur má koma til 
hans eður hirða um hann. 

Maginn og þarmarnir, eins og hver annar partur líkam- 
ans taka eins þátt í sjúkdómnum, og eru ekki færir um að 
“í gegna skyldu sinni; verður því hver sú fæða að nýrri ólyfj= 
an, sem ekki meltist náttúrlega. það er í þessu tilliti nokk= 
urn veginn áreiðanlegt, einkum þegar hinn sjúki er með fullri 
rænu, að það, sem hann hefur viðbjóð fyrir, er honum skað- 
legt, og má því ekki neyða því ofan í hann, og jafnvel ekki 
því, sem honum er hollt, fremur en hann hefur lyst fyrir í 
hvert skipti. Öll sú froðin, sem eykur blóðsumferðina, skemm=- 
ir vessan eður ollir uppþembingi, er hinum sjúka skaðleg, en 
þetta gjöra allir áfengir drykkir, kaffi og sterkt tevatn, flest- 
ar átmatur, öll feit, úldin, eður með annað slag skemmd fæða. 
Nýmjólk vilja sjúklingar drekka, einkum spenavolga, en þó er 
hún þeim óholl, því hún hleypur í maganum; osturinn liggur 
þar lengi ómeltur, úldnar og verður að ólyfjan. Hreint vatn 
er hollastur svaladrykkur fyrir sjúka, má blanda það með 
ediki eður hreinni sýru og sikri, og svo með rauðavíni, eink- 
um þegar sjúklingurinn er kominn á bataveg; holl er líka mysa 
hleypt með ediki, sýru, en einkum með vínsteinsrjóma. Sjúkl- 
ingurinn skal drekka opt en lítið í hvert skipti. Hafi sjúkl- 
ingurinn lyst fyrir aðra næringu, þá er honum hollast þunnt 
seyði af grjónum, einkum hafurgrjónum, en hina svo kölluðu 
grjónamjólk skal hann forðast. þegar tungan fer að hreins- 
ast, og þar með lystin að aukast, þá má hann borða þunn- 
an :kálmat með garðrófum, hlaup af fjallagrösum, seyði af 
smáfiski, kola, silungi, eður af rjúpum og öðrum smáfuglum, 
líka fínt brauð og tevatn, vel soðinn sýrðan mjölgraut með 
ljettri mjólk. 

Þegar taugaveikin er í nánd, og einkum þegar hún er 
komin á heimilið, þá er gott fyrir þá heilbrigðu að taka 
inn hreinsandi meðöl, og þvo allan líkamann eður fara í 
kaldabað þegar árstíminn leyfir það, borða ljetta fæðu, var- 
ast áfenga drykki, vosbúð og kulda. Undir eins og ein- 
hver verður var við fyrstu einkenni veikinnar höfuðverk, 
verkjarstrengi eður stingi og magnleysi, skal hann taka upp- 
sölu, og þar á eptir niðurhreinsandimeðöl; brúka kalda- 
bað eður kaldan vatnsþvott; fara ofan í heitt rúm og drekka 
mikið af heitu tevatni, misu, eður hverju öðru, er gjörir manni 
svita, en hann skal varast nákvæmlega kulda á eptir; og 
lukkast það stundum með þessari aðferð að útrýma sóttinni 
í byrjun hennar.. Kaldavatnsþvotturinn er þar að auki mjög 
heilnæmur, brúkaður á hverjum degi, eður í hið minnsta ann- 
anhvorn dag við hinn veika, því hann gjörir sóttina ljett- 
bærari og apturbatann styttri; betra er að brúka saman við 
vatnið dálítið af ediki eður brennuvíni, þó er þetta ekki gjör= 

Aegt ef sjúklingurinn liggur í köldu húsi, þegar hann er sveitt 
ur eða hefir köldu-hroll. Blóðtaka er gagnleg að eins í byrj- 
un veikinnar, þegar sjúklingurinn er blóðríkur, þegar sóttin 
grípur með megnum höfuðverk, einkum þá, er áður voru höf- 
uðveikir, eður ef henni strax frá byrjun fylgja brjóstþyngsli 
og takverkur, enn fremur þegar stöðugur roði er í andliti og 
snemma fer að brydda á höfuðórum. Seinna í sóttinni má 
ekki taka blóð, nema með læknisráði. Halda skal fótunum 
alltaf heitum, og í því skyni brúka heitt; súrdeig við berar 
iljarnar eður heita hellu vafða í vaðmáli. Líka er fótabað 
gott af volgu saltvatni eður sjó, og að þvo fæturna úr því. 
þar á móti skal brúka kalt vatn með sýru eður ediki yfir 
ennið og gagnaugun og kæla það jafnóðum og það volgn- 
ar. Ef stöðugur roði er á andlitinu, augun rauð, mikil höf- 
þyngsli og höfuðórar, einkum hafi hinn veiki átt vanda fyrir 
höfuðveiki eður höfuðþyngsli, þá skal klippa vel af allt hár- 
ið, og brúka kuldabakstra yfir allt höfuðið, ofan að eyrum og 
augum, og jafnvel blanda böðunarvatnið með klaka eður snjó, 
sem bezt er að hafa í blöðru úr stórgrip, þar sem hún ertil; 
líka er þá góð dreifarblóðtaka með blóðhorni eður blóðbollum 
á hálsinum fyrir aptan og neðan eyrun.  Spanksfluguplástr- 
ar, lagðir á kálfasporðana draga einnig frá höfðinu, en þó 
skal ekki brúka þá þar, sem sóttin er rotnunarkynjuð, sem 
sjaldan befur komið fyrir í þeirri, sem nú gengur. 

Ef alls þessa er vel gætt, gengur sóttin jafnaðarlega á- 
fram sinn gang til bata, og tekur upp sinn vanalega tíma 7 
daga til 3 vikur. þó koma fyrir þau tilfelli, sem eru mjög 
hættuleg, og þurfa því bráðrar aðgjörðar. þegar sóttin slær 
sjer fyrir brjóstið með hósta, verk og þyngslum, einkum ef 
sjúklingurinn hefir áður verið brjóstveikur, þá er þetta til. 
felli mjög hættulegt, og verður opt að dauðameini. Stund- 
um kemur það af því, að hinn veiki fer óvarlega með sig, 
t. a. m. þegar hann fer á fætur í Óráði í miðri sóttinni, og 
má honum aldrei líðast það, eður þegar hann er nýkominn 
á bataveg og fer óvarlega með sig, borðar það, sem honum 
er óhollt, eður ef ofmikill kuldi kemur að honum. Við þessu 
skal brúka dreifarblóðtöku, og skal setja hornið eður blóð- 
bollann þar yfir, sem verkurinn er undir, og má setja horn- 
ið á aptur hafi lítið blóð komið eður ef verkurinn við helzt, 
en brúka á eptir heitan vatnsbakstur, eður grjónabakstur yfir 
allan verkjarstaðinn, og skal einnig brúka hann þó blóðhorn- 
inu ekki verði komið við; líka er það gott að brenna með 
stórum spanksfluguplástri, en betra er að leggja undir hann 
loðpappír, og dregur hann eins vel gegnum pappírinn, og. á 
beru hörindinu, en yfir. fleiðrið skal brúka grjónabakstur. 

Sjúklingurinn skal drekka mikið. af volgu fjallagrasa, grjóna 
eður gulrófuseyði, blönduðu með talsverðu af brenndum sikri, 
eður með hunangi, sem miklu er betra; líka er honum holl 
innöndun af heitri vatnsgufu; þó útheimta þessi brjóstil- 
felli, að læknisins sje undir eins leitað. 

Fylgi sóttinni niðurgangur, sem er mjög sjaldgæfur í 
yfirgangandi veiki, skal sjúklingurinn drekka álúnsmisu — 
kúffulla teskeið af fínt muldu álúni með mörk af sjóð= 
heitri mjólk eður hrísgrjónaseyði. 

Mjög mikið ríður á því, að sjúklingurinn hafi góðar 
hægðir til baksins, og skal því setja honum stólpípu daglega, 
ef ekki eru önnur þess háttar meðöl við hendina. þegar þvag- 
tregða er, skal brúka heita vatnsbakstra eður grjónabakstra, 
sem lagðir eru neðan til á lífið og ofan á milli fótanna; skal 
halda áfram með þá og smá velgja þá, þangað til þvagið fer 
að leysast. 

það er slæmt tilfelli, þegar sjúklingar fá legusár, sem 
optast kemur á lærhnúturnar og neðan til á bakið, og orsak- 
ast vanalega af illri hirðingu, eður slæmu og hörðu rúmi. 
Til að fyrirbyggja þau er nauðsynlegt, auk þess sem áður er 
sagt um rúm og hirðingu, að hinn sjúki ekki liggi allt of 
lengi óhreifður, og iðuglega þvo með köldu vatni þá staði, 
sem sárin vanalega koma á, en þerra þá vel á eptir; ef roði 
er kominn, þá er betra, að brúka til þess álúnsvatn, og komi 
sárin samt sem átur, skal leggja við þau mjúkt ljerept, ið- 
uglega vætt í volgu vatni; og ríður á því, að ljereptið sje 
hreint, í hvort skipti, sem það er viðlagt, en sje dauði í sár- 
unum, þá er betra að brúka volga grjónabakstra. En optast 
rekur þó að því, að leita verður læknisbjálpar, og er betra 
að gjöra það fyr en seinna. — Ögleði og uppsala, sem stund= 
um fylgir með veikinni, einkum í byrjun hennar, batnar opt 
við að drekka volgt vatn eður við það, að gleipa pillur bún=- 
ær til úr klaka. 

það er nauðsynlegt, að sami kvennmaðurinn þjóni hin= 
um veika, þegar því verður viðkomið, og er það engan ves- 
inn víst, að henni sje hættara við að fá sjúkdóminn en Öör- 
um, því mörg dæmi sanna hið mótsetta, og kemur það af því, 
að hún smávenst sóttardömpunum, svo þeir vinna ekki á 
hana, einkum ef gætt er þess hreinlætis, sem að framan er 
tilfært, og ef hún brúkar nauðsynlegt hréinlæti við sjálfa sig; 
þess vegna skal hún ætíð þvo sjer eptir það hún hefir eitt= 
hvað sýslað við hinn sjúka, og jafnan vera í hreinum fötum, 
þeir sem óttast næmleika sóttarinnar eru óhæfilegir til að 
hirða veika. 

Taugaveikin er næmur sjúkdómur, en þó fer næmleiki 

hennar eptir því, hvern akur hún fyrir hittir, því eins og ó- 
hreinindi, óþrifnaður, slæmt lopf, sampökkun af mörgum í 
lágum, þröngum og rakafullum húsakynnum, þar sem veik- 
ir og heilbrygðir liggja hverjir innan um aðra opt í sama 
rúmi, er bezta gróðrarstýja fyrir alla næma sjúkdóma, 
svo vinna þeir opt lítið á, þar sem þeir fyrirhitta hið 
gagnstæða. þetta hefur nærverandi umgangsveiki ljóslega 
sýnt og sannað, með því að hún á sumum bæjum hef- 
ur gripið að eins 1 eður 2, en á öðrum bæjum hafa bunk- 
azt niður flest allir á heimilinu, og svo má að nokkru leyti 
leiða rök að hinu sama með því, að sóttin er miklu væg- 
ari um sumartímann, þá fólk fæst fremur til að opna glugga, 
og menn eiga hægra með! að flytja hver frá öðrum, jafnvel 
þó því ekki verði neitað, að hinn kaldari árstími, ásamt með 
óvarfærni, gjöri töluvert til þess, að veikin setji sig fyrir 
brjóstið, og verður opt við það banvæn. . 

Tvær eru aðalorsakir til útbreiðslu taugaveikinnar, ann- 
aðhvort sú, að maður taugaveikur, eður sem fyrir stuttu er 
staðinn upp úr sóttinni, flytur hana bæ frá bæ, eður heil- 
brigðir sækja hana við það að dvelja oflengi á sóttveiku 
heimili, og orsakast þetta optast af skeytingarleysi og óvar- 
færni, bæði hjá þeim er flytja veikina, og eins hinum, er veita 
henni móttöku. þess ber að gæta, að hið óheilnæma efni 
sóttarinnar, sýnist stundum lengi geta dulizt eður haldið krapti 
sínum. þess vegna skal sóttveikur maður og sá, sem ekki er 
orðinn alveg frí af veikinni, forðast Ónauðsynlegar ferðir á heil- 
brigða bæi, en komist hann ekki hjá því, skal bann taka á 
sig hrein föt, og hafa sem stytzta dvöl. Hljóti hann að vera 
næturlangt, skal hann hafa sem minnst mök við heimilis- 
fólkið; sofa einn sjer og rúmfötin þvost og viðrast áður en 
aðrir brúka þau. Hafi manneskja verið ljeð á sóttveikan bæ, 
skal hún ekki heim fara fyr en alveg er útsjeð um það, að 
hún ekki muni veikjast, og skal hún þvo sig áður eður bata, 
þvo og viðra vel föt sín. Að þessa ekki var gætt, hefir mjög 
víða verið orsök til útbreiðslu sýkinnar. Hinn heilbrigði skal 
varast, eptir því sem verður, að leggja leiðir sínar á tauga- 
veika bæi, og einkum að vera þar að langdvölum.  Neyðist 
hann til að vera þar næturlangt, skal hann halda sjer, sem 
mest frá heimilisfólki, sofa einn sjer, helzt í öðru húsi en 
fólkið sefur, og ekki við þau rúmföt, sem það hefir brúkað, 
skal hann þegar heim kemur hafa fataskipti, þvo sig eður 
baða. Heimsæki heilbrigður sjúkan, skal hann aldrei gjöra 
það svangur, móður eður sveittur, og meðan hann dvelur, skal 
hann tyggja eitthvað, er eykur munnvatnið, og skal hann spýta 

því, en ekki renna því niður. Ef loptið er slæmt í kringum 
sjúklinginn, þá er ráðlegast að tefja ekki lengi hjá honum. 

Tilgangurinn með varúðarreglum þessum er sá, að sýna 
fram á það, hvernig menn eigi. að forðast taugaveikina, fyr- 
irbyggja útbreiðslu hennar eptir því, og meðhöndla hana þegar 
hana ber að höndum, sem flestir hafa föng til í heima húsum, eink= 
um á meðan læknishjálp ekki verður náð, sem hjer með er 
engann veginn gjörð ónauðsynleg, þvert á móti skal hennar leita 
svo fljótt sem verður, einkum í þeim að framan áminnstu 
hættulegu tilfellum. 

það, sem hjer er sagt með tilliti til taugaveikinnar, get- 
ur að miklu leyti átt við í öðrum landfarsóttum, einkum þeim, 
sem næmar eru. 


J. Skaptason. 


Prentaðar á Ákureyri 1860, hjá H. Helgasyni. 

